Jenny Fagerlund er født i 1979 og bor i Stockholm med mand og fire børn. Hun arbejder som freelancejournalist på flere aviser og magasiner. Hun er en ægte feelgood-entusiast, og hun læser alt, hvad hun kan få fingrene i. I Sverige har hun udgivet fire relationsromaner: Drömstigen, Med hälsning från Båstad (på dansk: Hilsen fra Båstad), 24 goda gärningar og Ett litet steg på vägen.

|  |  |
| --- | --- |
| **Titel**24 gode gerninger**Originaltitel**24 goda gärningar**Forfatter**Jenny Fagerlund**Oversætter**Rane Rørdam Knudsen**Format**Hæftet 300 siderLydbog 525 min **Indlæser**Maj Johansen**ISBN-nr.**Papir 9788793699984E-bog 9788793699991Lydbog 9788793834019**Udgivet**Oktober 2020**Genre**FeelgoodJuleroman | Ny relationsroman om hvordan julen af og til kan være vanskelig: 24 gode gerninger af svenske Jenny FagerlundJuleaften for to år siden var den værste dag i Emmas liv. Den aften mistede hun sin mand, og siden har hun haft mere end svært ved at finde mening med sit liv. Skyldfølelsen er ved at slide hende i stykker, og hun kan ikke slippe tanken om, at hun måske kunne have reddet hans liv. Juletiden med al dens hjemmebag og varme gløgg er blevet en lidelse, som bare gør det hele meget værre.Emma driver en lille butik med brugskunst og boliginteriør midt i Stockholm. Før i tiden betød butikken alt, men nu har hun vanskeligt ved at finde motivationen. Det er slemt nok, at butikkens økonomi efterhånden er temmelig anstrengt, men værre er det, at Emma nærmest er ligeglad. En aften, da hun er på vej hjem, støder hun bogstaveligt talt ind i en ældre mand. Han er faret vild i snestormen, og hun beslutter sig for at følge ham hjem. Den aften fødes der en idé i Emma: Hun vil gøre 24 gode gerninger. En for hver dag frem til juleaften. Normalt lever Emma et farveløst og måske lidt ensomt liv, men i løbet af de næste 24 vinterlige decemberdage møder hun en lang række fremmede, som alle, på forskellig vis, har brug for en god gerning. Langsomt samler en lille aparte gruppe sig omkring Emma og butikken, og næsten umærkeligt begynder tilværelsen at forandre sig. Men mørket bor stadig i hende, og er hendes gode gerninger nok til at jage det på flugt? Og hvordan ser hendes liv ud, når hun vågner op juleaftens-dag?Tags: Kærlighed; Tab; Familie; Jul; Udvikling; Sorg; Sorgbehandling; Feelgood |
|  |  |

